Stadiumi "Selman Stërmasi"

Stadiumi "Selman Stërmasi" është një stadium që ndodhet në Tiranë, afro 250 metra larg ish-Ekspozita "Shqipëria Sot". Ndonëse stadiumi ka një kapacitet prej 12,500 vendesh, vetëm rreth 8,500 janë në gjëndje të rregullt.. Stadiumi gjithashtu zotëron një dhomë për intervista, ambjentet e dusheve, parkingun kryesor në pjesën qendrore para stadiumit dhe është i rrethuar totalisht nga një gardh metalik afro 4 metra i lartë. Ky stadium është pronë e klubit të futbollit KF Tirana, ku dhe zhvillon ndeshjet e saj. Historia Stadiumi Selman Stërmasi është ndërtuar në vitin 1956 dhe ka mbajtur emrin Stadiumi "Dinamo", emër të cilin e mbajti deri në vitin 1991. Më pas stadiumit iu vendos emrin Selman Stërmasi, në nder të një prej lojtarëve më të mirë të historisë së Tiranës. Ky stadium përdoret vetëm nga klubi Tirana (zotërues i 66 përqind të aksioneve), por mund tu jepet në huazim edhe 2 klubeve të tjera të kryeqytetit Dinamo dhe Partizani, në marrëveshje me klubin Tirana dhe Bashkinë. Referime